Nuria var veldig hyggelig og imøtekommende. Vi hadde dårlig tid da vi først ankom leiligheten, siden vi skulle videre, men den lille tiden vi snakket med Nuria, fikk vi hjelp til det vi trengte. Leiligheten ligger veldig godt plassert, den er stor og fin, sjarmerende og litt annerledes (kule/gamle fliser på gulvet, planløsning og høyt under taket, for å nevne noe). Badet var veldig fint, og vi hadde alt vi trengte. Det eneste vi kan sette fingeren på, var at det ikke er leiligheten på bildet. Det gjorde ikke noe for oss i utgangspunktet, men andre vil kanskje synes det er rart å ikke få "det man har bestilt".